Bartošs Socko

Bartošs Socko (; dzimis  Pjasečno) ir Polijas starptautiskais lielmeistars šahā (1999).

 Biogrāfija 
Divas reizes uzvarējis Polijas junioru šaha čempionātos: 1994. gadā U16 vecuma grupā un 1995. gadā U18 vecuma grupā. Kopš 1995. gada regulāri piedalās Polijas šaha čempionātu finālos, kuros izcīnījis 3 zelta (2008, 2013, 2023Mistrzostwa Polski Mężczyzn w Szachach 2023), 4 sudraba (2003, 2005, 2006, 2007) un 2 bronzas (2019, 2021LOTTO Indywidualne Mistrzostwa Polski w Szachach - ChessManager) medaļas. Polijas komandu šaha čempionātos deviņas reizes (1996–2006) uzvarējis Varšavas šaha kluba Polonia Warszawa sastāvā, bet trīs reizes (2010–2013) Katovices šaha kluba Hetman Katowice sastāvā. Divas reizes ir uzvarējis Polijas čempionātā šaha ātrspēlē (2011, 2012) un trīs reizes ir bijis labākais Polijas ātrā šaha čempionātos (1998, 2002, 2004).

Daudzu starptautisko šaha turnīru uzvarētājs. 1995. gadā uzvarējis turnīrā Krakovā. 2002. gadā Berlīnē uzvarējis Emanuela Laskera memoriālā. Divas reizes piedalījies Pasaules šaha kausa izcīņas turnīros pēc izslēgšanas sistēmas, taču 2007. gadā zaudējis 2. kārtā, bet 2011. gadā jau 1. kārtā piekāpies Viktoram Bologanam.2011 World Cup 2012. gadā Sanktpēterburgā kopā ar Aleksandru Areščenko dalījis pirmo vietu Mihaila Čigorina memoriālā Sanktpēterburgā.M.Chigorin Memorial 2012 2013. gadā Rīgā uzvarējis starptautiskajā šaha turnīrā RTU Open.Riga Technical University Open 2013 - Tournament A 2014. gadā dalījis pirmo vietu šaha turnīrā Lisabonā. 2015. gadā uzvarējis šaha turnīrā Grācā. 2024. gada maijā Žešovā ierindojies 5. vietā Polijas šaha čempionātā.81. Indywidualne Mistrzostwa Polski Mężczyzn w Szachach

Pārstāvējis Polijas komandu lielākajos komandu šaha turnīros:
 Pasaules šaha olimpiādēs piedalījies 8 reizes (2000-2014). Individuālajā vērtējumā izcīnījis bronzas (2000) medaļu;
 Eiropas komandu šaha čempionātos piedalījies 8 reizes (1999-2013). Individuālajā vērtējumā izcīnījis sudraba (2003) medaļu.OlimpBase :: European Men's Team Chess Championship :: Bartosz Soćko

Par panākumiem turnīros FIDE 1995. gadā Socko piešķīrusi starptautiskā meistara (IM), bet 1999. gadā - starptautiskā lielmeistara (GM) nosaukumu.

 Personīgā dzīve 
Precējies ar Polijas šaha lielmeistari Moniku Socko. Ģimenē ir trīs bērni. Divas reizes (2008, 2013) pāris ir uzstādījis savdabīgu sasniegumu Polijas šaha čempionātos, izcīnot uzvaru gan sieviešu, gan vīriešu konkurencē.

 Atsauces 

 Ārējās saites 

Kategorija:1978. gadā dzimušie
Kategorija:Mazovijas vojevodistē dzimušie
Kategorija:Polijas šahisti